CELEX: 32017D2430
Language: lv
Date: 2017-12-08 00:00:00
Title: Politikas un drošības komitejas Lēmums (KĀDP) 2017/2430 (2017. gada 8. decembris) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/2/2017)

23.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 344/9
            
         POLITIKAS UN DROŠĪBAS KOMITEJAS LĒMUMS (KĀDP) 2017/2430
   (2017. gada 8. decembris)
   par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/2/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Ievērojot Vienotās rīcības 2005/889/KĀDP 10. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus Eiropas Savienības Robežu palīdzības misijas Rafas šķērsošanas punktā (EU BAM Rafah) politiskās kontroles un stratēģiskās vadības nodrošināšanai, tostarp pieņemt lēmumu par misijas vadītāja iecelšanu amatā.
            
         
               (2)
            
            
               2015. gada 7. jūlijā PDK pieņēma Lēmumu EU BAM Rafah/1/2015 (2), ar ko par EU BAM Rafah misijas vadītāju laikposmam no 2015. gada 1. jūlija līdz 2016. gada 30. jūnijam iecēla Natalina CEA kundzi.
            
         
               (3)
            
            
               2017. gada 4. jūlijā Padome pieņēma Lēmumu (KĀDP) 2017/1193 (3), ar ko EU BAM Rafah misijas termiņu pagarināja līdz 2018. gada 30. jūnijam.
            
         
               (4)
            
            
               2017. gada 11. jūlijā PDK pieņēma Lēmumu EU BAM Rafah/1/2017 (4), ar ko EU BAM Rafah misijas vadītājas Natalina CEA kundzes pilnvaru termiņš tika pagarināts uz laikposmu līdz 2018. gada 30. jūnijam.
            
         
               (5)
            
            
               2017. gada 1. decembrī Savienības Augstā pārstāve ārlietās un drošības politikas jautājumos ieteica Günther FREISLEBEN iecelt par EU BAM Rafah misijas vadītāju Natalina CEA kundzes vietā uz laikposmu no 2017. gada 4. decembra līdz 2018. gada 30. jūnijam,
            
         IR PIEŅĒMUSI ŠO LĒMUMU.
   1. pants
   Ar šo Günther FREISLEBEN tiek iecelts par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāju uz laikposmu no 2017. gada 4. decembra līdz 2018. gada 30. jūnijam.
   2. pants
   Politikas un drošības komitejas Lēmumu EU BAM Rafah/1/2017 atceļ.
   3. pants
   Šis lēmums stājas spēkā tā pieņemšanas dienā.
   To piemēro no 2017. gada 4. decembra.
   
      Briselē, 2017. gada 8. decembrī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 327, 14.12.2005., 28. lpp.
   
   
      (2)  Politikas un drošības komitejas Lēmums (KĀDP) 2015/1128 (2015. gada 7. jūlijs) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/1/2015) (OV L 184, 11.7.2015., 16. lpp.).
   
      (3)  Padomes Lēmums (KĀDP) 2017/1193 (2017. gada 4. jūlijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 172, 5.7.2017., 12. lpp.).
   
      (4)  Politikas un drošības komitejas Lēmums (KĀDP) 2017/1280 (2017. gada 11. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja pilnvaru termiņu (EU BAM Rafah/1/2017) (OV L 184, 15.7.2017., 63. lpp.).